चुनावी साल पूर्व सीएम कमलनाथ ने कांग्रेसजनों से एक आव्हान किया है। इस आव्हान के साथ ही इस काम को पूरा करने के लिए कांग्रेस नेता भी एक्टिव हो गए। उन्होंने तत्काल इस मैसेज को सोशल मीडिया के माध्यम से सभी कांग्रेसियों तक पहुंचा भी दिया।
पूर्व सीएम कमलनाथ ने सभी कांग्रेसजनों से एक आव्हान किया है। अपने इस आव्हन में उन्होंने सभी कांग्रेस जनों से कहा कि वे अपने घरों, प्रतिष्ठानों के साथ ही अपनी गाड़ियों पर कांग्रेस का झंडा लगाए। इस आव्हान के बाद इंदौर जिला एवं शहर कांग्रेस के प्रभारी महेंद्र जोशी और जिला कांग्रेस के अध्यक्ष सदाशिव यादव ने सभी कांग्रेस जनों के लिए एक मैसेज जारी किया है।
इसमें उन्होंने बताया कि मध्य प्रदेश कांग्रेस कमेटी के उपाध्यक्ष समन्वय प्रभारी चंद्रप्रभाष शेखर के द्वारा जारी पत्र के अनुसार मध्य प्रदेश कांग्रेस कमेटी के अध्यक्ष एवं पूर्व मुख्यमंत्री कमलनाथ ने सभी कांग्रेस जनों से आव्हान किया है, कि अपने अपने घरों एवं अपने वाहनों पर कांग्रेस का तिरंगा झंडा लगाए। उन्होंने कहा है कि कांग्रेस का तिरंगा झंडा हमारे संगठन का गौरव है,हमारे आन बान एवं शान का प्रतीक है।
इसी तिरंगे झंडे के नेतृत्व में आजादी की लड़ाई लड़ी गई। आज हमारा कर्तव्य है कि, हम इस तिरंगे झंडे का सम्मान करें और सभी कांग्रेस जन अपने घर एवं वाहनों पर कांग्रेस का (चरखे चिह्न) वाला झंडा लगाए।